এটা প্রায় সকলেই মনে করেন যে পাস্তা ঝরঝরে করতে সেদ্ধ করার সময়েই পানিতে তেল দিয়ে দিতে হয়, তাহলে পানি ছেঁকে ফেলার পরেও পাস্তা থাকবে ঝরঝরে। এটা একদম ভুল ধারণা। পানিতে তেল দিলে পাস্তা ঝরঝরে হবে না, তাই অকারণেই তেল দিতে যাবেন না। অন্যদিকে অনেকেই পানি ফুটে ওঠার আগে পাস্তা ঢেলে দেন, সেটাও একটা ভুল কাজ। এতে পাস্তা ‘সগি’ হয়ে যায় সেদ্ধ করার পরে। সঠিক উপায়টি হচ্ছে- পানি গরম হতে দিন। সঙ্গে লবণ যোগ করুন। একদম টগবগে ফুটন্ত পানিতে পাস্তা ঢেলে দিন, আঁচ বেশি রাখুন। পাস্তা সেদ্ধ হয়ে গেলে পানি ঝরিয়ে নিন এবং সঙ্গে সঙ্গেই সসে ঢেলে দিন। এতে পাস্তা অনেক বেশি সুস্বাদু হবে।